Dafn marosimi 19 sentabr kuni Vestminster abbatligida o‘tkaziladi. Foto: Reuters Buyuk Britaniya qirolichasi Yelizaveta II’ning dafn marosimi 19 sentabr kuni mahalliy vaqt bilan soat 10:00da bo‘lib o‘tadi. Bu haqda Bukinhem saroyi saytida ma’lum qilindi. Qayd etilishicha, qirolicha jasadi solingan tobut 11 sentabr kuni Balmoral qal’asidan Edinburg shahriga jo‘natiladi. Tobut Holirud saroyida va Muqaddas Jayls ibodatxonasida turadi. 13 sentabr kuni tobut samolyotda Londonga jo‘natiladi, marhumaning jasadi “omma hurmat bajo keltirishi uchun” to‘rt kun davomida Vestminster-hollda turadi. Dafn marosimi Vestminster abbatligida o‘tkaziladi. Yelizaveta II 8 sentabr kuni 96 yoshida vafot etdi. U Buyuk Britaniya taxtida 70 yil o‘tirdi.